Document ID: 32008R0415

KOMMISSIONENS FORORDNING (EF) Nr. 415/2008
af 8. maj 2008
om fordelingen på leverancer og direkte salg af de nationale referencemængder, der er fastsat for 2007/08 i bilag I til Rådets forordning (EF) nr. 1788/2003
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1788/2003 af 29. september 2003 om en afgift på mælk og mejeriprodukter (1), særlig artikel 8, og
ud fra følgende betragtninger:
(1)
I artikel 6 i forordning (EF) nr. 1788/2003 er det fastsat, at producenterne kan råde over en eller to individuelle referencemængder henholdsvis til leverance og til direkte salg, og disse mængder kan på behørigt begrundet anmodning fra producenten omregnes fra den ene referencemængde til den anden alene af medlemsstatens kompetente myndighed.
(2)
Kommissionens forordning (EF) nr. 607/2007 af 1. juni 2007 om fordelingen på leverancer og direkte salg af de nationale referencemængder, der er fastsat for 2006/07 i bilag I til Rådets forordning (EF) nr. 1788/2003 (2) fastsatte for perioden 1. april 2006 til 31. marts 2007 fordelingen på leverancer og direkte salg for Belgien, Tjekkiet, Danmark, Tyskland, Estland, Irland, Grækenland, Spanien, Frankrig, Italien, Cypern, Letland, Litauen, Luxembourg, Ungarn, Malta, Nederlandene, Østrig, Polen, Portugal, Slovenien, Slovakiet, Finland, Sverige og Det Forenede Kongerige.
(3)
Kommissionens forordning (EF) nr. 1186/2007 af 10. oktober 2007 om ændring af bilag I til Rådets forordning (EF) nr. 1788/2003 om en afgift på mælk og mejeriprodukter for så vidt angår opdelingen mellem direkte salg og leverancer for Bulgarien og Rumænien (3) fastsatte fordelingen på leverancer og direkte salg for disse medlemsstater fra kvoteordningens start den 1. april 2007.
(4)
Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Italien, Cypern, Letland, Litauen, Luxembourg, Ungarn, Nederlandene, Østrig, Polen, Portugal, Rumænien, Slovenien, Slovakiet, Finland, Sverige og Det Forenede Kongerige har i overensstemmelse med artikel 25, stk. 2, i Kommissionens forordning (EF) nr. 595/2004 af 30. marts 2004 om gennemførelsesbestemmelser til Rådets forordning (EF) nr. 1788/2003 om en afgift på mælk og mejeriprodukter (4) givet meddelelse om de mængder, der efter anmodning fra producenterne er blevet definitivt omregnet mellem individuelle referencemængder for leverancer og direkte salg.
(5)
I henhold til bilag I til forordning (EF) nr. 1788/2003 er de samlede nationale referencemængder for Belgien, Danmark, Tyskland, Frankrig, Luxembourg, Nederlandene, Østrig, Portugal, Finland, Sverige og Det Forenede Kongerige for 2007/08 større end deres samlede nationale referencemængder for 2006/07, og disse medlemsstater har givet Kommissionen meddelelse om fordelingen på leverancer og direkte salg af de supplerende referencemængder.
(6)
Fordelingen på leverancer og direkte salg af de nationale referencemængder, der er fastsat i bilag I til forordning (EF) nr. 1788/2003 for perioden 1. april 2007 til 31. marts 2008, bør derfor fastsættes.
(7)
Foranstaltningerne i denne forordning er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
De nationale referencemængder, der er fastsat i bilag I til forordning (EF) nr. 1788/2003 for perioden 1. april 2007 til 31. marts 2008, er fordelt på leverancer og direkte salg som anført i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. maj 2008.

Labels: 3
17
6